Магутным харавым парталам вечарыны успрымалася Меса Франца Шуберта. Яна спалучыла высокім жанрам музычнай літургіі на старадаўні латынскі тэкст пачатак XXI стагоддзя і раннія гады хрысціянства, калі толькі стваралася евангельская легенда і ўсталёўваліся асновы храмавага рытуалу. Працяглы і складаны харавы твор першага заходнееўрапейскага кампазітара – рамантыка быў выкананы аб’яднаным калектывам (спявалі камерны хор каледжа “Канцэрціна” і маладзежны хор “Спеў Белай Русі” Адміністрацыі Партызанскага раёна , дырыжор Аляксей Снітко) прафесійна і натхнёна, на адзіным подыху.